**Līgums par nosacījumiem atbalsta saņemšanai**

**Nr.**

Rīgā 2019. gada \_\_\_\_. \_\_\_\_\_\_\_\_\_\_\_\_\_\_\_\_\_

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums” (turpmāk − Aģentūra), tās direktora p.i. Aijas Jaunzemes personā,no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz statūtiem, rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk **–** Atbalsta pretendents), no otras puses,

turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **Līguma mērķis**

Līguma mērķis ir noteikt nosacījumus, tehniski ekonomiskās priekšizpētes izstrādei dalībai Eiropas Savienības pētniecības un inovācijas pamatprogrammas “Apvārsnis” apakšprogrammas “Mazo un vidējo komersantu instruments” 2.fāzē, ja tas ir saņēmis Izcilības sertifikātu (seal of excellence) 1.fāzē, un nodrošināt Atbalsta pretendentam Eiropas Reģionālās attīstības fonda projektā „Tehnoloģiju pārneses programma”, identifikācijas numurs 1.2.1.2/16/I/001(turpmāk – projekts), kas apstiprināts ar Centrālās finanšu un līgumu aģentūras (turpmāk – CFLA) 2016.gada 9.decembra lēmumu Nr.39-2-60/7462 un 2016.gada 16.decembra atzinumu Nr.39-2-60/7634 un tiek īstenots saskaņā ar starp Aģentūru un CFLA 2016.gada 29.decembrī noslēgto vienošanos par projekta īstenošanu (turpmāk – Vienošanās), paredzēto atbalstu.

1. **Līguma priekšmets**
	1. Aģentūra Līguma ietvaros atbalstu sniedz vienreizējā maksājuma veidā, līdzfinansējot tehniski ekonomisko priekšizpēti dalībai Eiropas Savienības pētniecības un inovācijas pamatprogrammas “Apvārsnis” apakšprogrammas “Mazo un vidējo komersantu instruments” 2.fāzē, ja Atbalsta pretendents ir saņēmis Izcilības sertifikātu (seal of excellence) 1.fāzē (turpmāk – atbalstāmā darbība), kas ir iesniegts Aģentūrā kopā ar projekta pieteikumu (turpmāk – Pieteikums), ja ir izpildīti Līguma nosacījumi un Atbalsta pretendents atbilst atbalsta saņemšanas nosacījumiem.
	2. Līguma 2.1.punktā minētais atbalsts ir *de minimis* atbalsts, kas tiek sniegts saskaņā ar Eiropas Komisijas 2013.gada 18.decembra Regulu (ES) Nr.[1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību [107.](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p107) un [108.panta](http://likumi.lv/ta/id/282045-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi#p108) piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Regula Nr.[1407/2013](http://eur-lex.europa.eu/eli/reg/2013/1407?locale=LV)) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Atbalsts tiek piešķirts pēc noslēguma pārskata izvērtēšanas ar Aģentūras lēmumu par atbalsta piešķiršanu un ir uzskatāms par komercdarbības atbalstu Atbalsta pretendentam. Lēmuma pieņemšanas diena ir uzskatāma par komercdarbības atbalsta piešķiršanas brīdi.
2. **Vispārīgie nosacījumi atbalsta sniegšanai**
	1. Aģentūra atbalstu sniedz saskaņā ar Ministru kabineta 2016.gada 25.oktobra noteikumiem Nr.692 „Darbības programmas „Izaugsme un nodarbinātība” 1.2.1. specifiskā atbalsta mērķa „Palielināt privātā sektora investīcijas P&A” 1.2.1.2. pasākuma „Atbalsts tehnoloģiju pārneses sistēmas pilnveidošanai” īstenošanas noteikumi” (turpmāk – MK noteikumi Nr.692), Līgumu, Aģentūras \_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_ iekšējiem noteikumiem “Kārtība, kādā veic atbalsta saņēmēju atlasi, piešķir vienreizējā maksājuma atbalstu tehniski ekonomiskās priekšizpētes izstrādei dalībai Eiropas Savienības pētniecības un inovācijas pamatprogrammas “Apvārsnis” apakšprogrammas “Mazo un vidējo komersantu instruments” 2.fāzē darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas P&A” 1.2.1.2.pasākuma „Atbalsts tehnoloģiju pārneses sistēmas pilnveidošanai” ietvaros un veic piešķirtā atbalsta uzskaiti” (turpmāk – Iekšējie noteikumi), Vienošanos, Ekonomikas ministrijas 2019.gada 19.jūlijā apstiprināto “Vienreizējā maksājuma piemērošanas metodika tehniski ekonomiskās priekšizpētes izstrādei dalībai Eiropas Savienības pētniecības un inovācijas pamatprogrammas “Apvārsnis 2020” apakšprogrammā “Mazo un vidējo komersantu instruments” darbības programmas ”Izaugsme un nodarbinātība” 1.2.1. specifiskā atbalsta mērķa”"Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros” (turpmāk – Metodika) un citiem saistošajiem normatīvajiem aktiem.
	2. Aģentūra veic atbalstāmo darbību īstenošanas uzraudzību atbilstoši noslēgtajam Līgumam.
	3. Lēmumu par atbalsta piešķiršanu Aģentūra pieņem, kad Atbalsta pretendents ir īstenojis atbalstāmās darbības, iesniedzis visu Līgumā paredzēto informāciju, Aģentūra to ir izvērtējusi, kā arī izvērtējusi Atbalsta pretendenta atbilstību *de minimis* un MK noteikumos Nr.692 paredzētā atbalsta saņemšanas nosacījumiem.
	4. Atbalstāmo darbību maksimālais īstenošanas periods ir līdz 2020. gada 31. decembrim.
	5. Maksimālais atbalsta finansējums atbalstāmo darbību īstenošanai ir EUR 50 000 (piecdesmit tūkstoši) eiro.
	6. Maksimālā atbalsta finansējuma intensitāte atbalstāmo darbību īstenošanai ir 100% procenti no atbalstāmo darbību izmaksām, neskaitot pievienotās vērtības nodokli.
	7. Atbalsta pretendents var saņemt Līguma 2.1.punktā minēto atbalstu, ja ir izpildīti šādi nosacījumi:
		1. Atbalsta pretendents ir sagatavojis un Līgumā paredzētajā kārtībā un termiņā iesniedzis Aģentūrā noslēguma pārskatu par īstenotajām atbalstāmajām darbībām, ko Aģentūra ir apstiprinājusi;
		2. atbalstāmās darbības ir īstenotas Līguma 3.4.punktā minētajā periodā, kā arī to izmaksas atbilst MK noteikumos Nr.692 noteiktajiem izmaksu ierobežojumiem, Metodikā un Iekšējos noteikumos noteiktajiem kritērijiem;
		3. Atbalsta pretendents ir nodrošinājis atsevišķu ar atbalstāmo darbību īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
		4. Atbalsta pretendents izmaksas ir veicis bezskaidras naudas norēķinu veidā no sava konta kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, un tās ir tieši saistītas ar atbalstāmajām darbībām, atbilst pareizas finanšu vadības principiem, Līgumā un MK noteikumos Nr.692 noteiktajiem izmaksu ierobežojumiem, ir samērīgas un ekonomiski pamatotas;
		5. Noslēguma pārskatā norādīto atbalstāmo darbību rezultāti (auditējamās vērtības) noslēguma pārskata iesniegšanas dienā ir Atbalsta pretendenta īpašumā;
		6. Atbalsta pretendents lēmuma pieņemšanas brīdī atbilst atbalsta saņemšanas nosacījumiem.
3. **Pušu pienākumi un tiesības**
	1. Atbalsta pretendentam ir pienākums:
		1. nodrošināt kvalitatīvu atbalstāmo darbību īstenošanu atbilstoši Līgumam, Iekšējiem noteikumiem, MK noteikumiem Nr.692, citiem saistošajiem normatīvajiem aktiem un Pieteikumā norādītajam;
		2. informēt Aģentūru par jebkuriem apstākļiem, kas varētu ietekmēt atbalsta finansējuma izmaksu, kā arī gadījumos, ja kāds no Atbalsta pretendenta sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv citi būtiski apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja Atbalsta pretendents vairs neatbilst MK noteikumos Nr.692 un Iekšējos noteikumos noteiktajām prasībām, lai pretendētu uz atbalsta saņemšanu;
		3. pēc Aģentūras pieprasījuma un tās noteiktajā termiņā rakstveidā vai elektroniskā veidā un Līguma 10.1.punktā noteiktajā kārtībā iesniegt visu nepieciešamo informāciju, kas attiecas uz atbalstāmo darbību īstenošanu un Līguma izpildes nodrošināšanu;
		4. nodrošināt atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
		5. sagatavot un iesniegt Aģentūrā noslēguma pārskatu Līguma 5.punktā noteiktajā kārtībā un termiņā;
		6. nodrošināt Aģentūrai un ES fondu uzraudzībā un vadībā iesaistītajām iestādēm iespējas saskaņā ar Vienošanos par projekta īstenošanu veikt uzraudzību un kontroli, nodrošinot Aģentūras un ES fondu uzraudzībā un vadībā iesaistīto iestāžu prasību izpildi un brīvu piekļūšanu atbalstāmās darbības īstenošanas vietai, ar atbalsta saņemšanu saistītajiem dokumentiem un informācijai;
		7. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
		8. visā ar Līgumu saistītajā dokumentācijā, tajā skaitā uz darījumus apliecinošajiem dokumentiem, norādīt Līguma numuru;
		9. ja Līguma 2.1.punktā minētais atbalsts tiek kumulēts ar citu *de minimis* vai valsts atbalstu, vai pēc *de minimis* vai jebkāda cita valsts atbalsta saņemšanas Līguma darbības laikā nekavējoties informēt Aģentūru par saņemto atbalstu atbilstoši normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem;
		10. ja Atbalsta pretendents vienlaikus darbojas vienā vai vairākās neatbalstāmajās nozarēs un veic neatbalstāmās darbības vai citas darbības, kas ietilpst Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) darbības jomā, nodrošināt šo nozaru darbību vai izmaksu nodalīšanu saskaņā ar Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1.panta 2.punktu;
		11. 10 (desmit) darba dienu laikā pēc attiecīga Aģentūras pieprasījuma saņemšanas atmaksāt Aģentūrai izdevumus, kurus nav pamatoti līdzfinansēt un kuri radušies Atbalsta pretendenta darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības, (turpmāk – Neatbilstoši veiktie izdevumi);
		12. atbalstāmās darbības īstenošanas laikā un trīs gadus pēc šīs darbības īstenošanas iesniegt Centrālajā statistikas pārvaldē pārskatus par pētniecības, attīstības un inovāciju izmaksām Centrālās statistikas pārvaldes noteiktajos termiņos un formā;
		13. Līguma darbības laikā atbilstoši Līguma 10.1.punktā noteiktajai kārtībai paziņot Aģentūrai izmaiņas Atbalsta pretendenta pamatdatos (kontaktinformācija, rekvizīti) 3 (trīs) darbdienu laikā pēc to maiņas;
		14. nodrošināt informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulas Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) 12. pielikuma 2.2. apakšpunktā un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana.
	2. Atbalsta pretendentam ir tiesības:
		1. lūgt Aģentūrai aktualizēt informāciju *de minimis* atbalsta uzskaites sistēmā par piešķirtā *de minimis* atbalsta apmēru;
		2. ievērojot Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. un 2.punktu, *de minimis* atbalstu kumulēt ar citu *de minimis* atbalstu līdz Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktajam attiecīgajam robežlielumam, kā arī kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta Līguma 3.6.punktā noteiktā maksimālā atbalsta finansējuma intensitāte vai atbalsta finansējuma summa, kāda noteikta valsts atbalsta programmā vai Eiropas Komisijas lēmumā;
		3. iesniegt priekšlikumus Līguma grozījumu izdarīšanai.
	3. Aģentūrai ir pienākums:
		1. veikt Līguma īstenošanas uzraudzību, kontroli un izvērtēt tās atbilstību Līguma un normatīvo aktu prasībām;
		2. izvērtēt Atbalsta pretendenta iesniegtos dokumentus Līgumā noteiktajā kārtībā;
		3. sniegt konsultācijas Atbalsta pretendentam par jautājumiem, kas saistīti ar Līguma izpildi.
	4. Aģentūrai ir tiesības:
		1. nepieciešamības gadījumā piesaistīt ekspertu vai nodot ar Līguma izpildi saistīto dokumentāciju kompetentām valsts institūcijām, lai pārbaudītu, vai noslēguma pārskatā norādītās izmaksas ir saistītas ar atbalstāmās darbības īstenošanu, ir samērīgas un ekonomiski pamatotas;
		2. veikt pārbaudes atbalstāmās darbības īstenošanas vietā, lai pārliecinātos, ka Atbalsta pretendents ievēro Līguma un saistošo normatīvo aktu prasības;
		3. pieprasīt Līguma 4.3.1.punkta izpildei nepieciešamo informāciju no Atbalsta pretendenta, nosakot tās iesniegšanas termiņu;
		4. atgūt no Atbalsta pretendenta Neatbilstoši veiktos izdevumus, tajā skaitā iesniegt kreditora prasījumu par neatbilstoši veiktiem izdevumiem Atbalsta pretendenta maksātnespējas pasludināšanas vai likvidācijas gadījumā.
4. **Noslēguma pārskata iesniegšanas un izmaksu attiecināšanas kārtība**
	1. Atbalsta pretendenta iesniedz Aģentūrai noslēguma pārskatu, kas sagatavots atbilstoši Aģentūras tīmekļvietnē www.liaa.gov.lv uz noslēguma pārskata iesniegšanas brīdi esošajai aktuālajai formai, līdz 2020.gada 31.decembrim.
	2. Noslēguma pārskatam Atbalsta pretendents papildus pievieno:
		1. Projekta pieteikuma kopiju dalībai Eiropas Savienības pētniecības un inovācijas pamatprogrammas “Apvārsnis” apakšprogrammas “Mazo un vidējo komersantu instruments” 2.fāzē;
		2. tehniski ekonomiskās priekšizpētes projektu;
		3. *de minim*is atbalsta uzskaites sistēmā sagatavotu un apstiprinātu 2018.gada 21.novembra Ministru Kabineta noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1.pielikumā minēto informāciju;
		4. Ministru kabineta 2014.gada 16.decembra noteikumu Nr.776 „Deklarācija par komercsabiedrības atbilstību mazajai (sīkajai) vai vidējai komercsabiedrībai” atbilstošu pielikumu (oriģināls);
		5. apliecinājumu saskaņā ar Līgumā pielikumā noteikto formu;
		6. Apliecinošu dokumentu, kas apliecina, ka ir veikti informācijas un publicitātes pasākumi
	3. Noslēguma pārskatu un tam pievienotos dokumentus Atbalsta pretendents iesniedz personiski vai elektroniski, apstiprinot dokumentus ar drošu elektronisku parakstu, vai nosūta pa pastu kā ierakstītu pasta sūtījumu. Ja noslēguma pārskats tiek iesniegts personiski vai sūtot pa pastu, tad noslēguma pārskatu nosūta arī uz Līguma 10.1.1.apakšpunktā minēto e-pasta adresi.
	4. Aģentūra 20 (divdesmit) darbdienu laikā pēc noslēguma pārskata saņemšanas pārbauda tā atbilstību Līgumam, MK noteikumiem Nr.692, Metodikai, Iekšējiem noteikumiem un citiem saistošajiem normatīvajiem aktiem, Pieteikumam un Vienošanās nosacījumiem.
	5. Ja no iesniegtajiem dokumentiem nav iespējams pārliecināties par Atbalsta pretendenta uzņemto saistību izpildi saskaņā ar Līgumu, Aģentūra Līguma 10.1.punktā noteiktajā kārtībā pieprasa Atbalsta pretendentam skaidrot noslēguma pārskatā iekļauto informāciju, labot noslēguma pārskatu vai iesniegt papildu informāciju, nosakot termiņu tās iesniegšanai. Aģentūra 10 (desmit) darbdienu laikā izvērtē Atbalsta pretendenta iesniegto papildu informāciju.
	6. Ja noslēguma pārskatā Atbalsta pretendents veic precizējumus vai labojumus pēc savas iniciatīvas, noslēguma pārskata izvērtēšanas termiņš tiek pagarināts par 10 (desmit) darbdienām pēc informācijas saņemšanas.
	7. Ja noslēguma pārskats atbilst Pieteikumam un Līgumā, MK noteikumos Nr.692, Metodikas, Iekšējos noteikumos, citos saistošajos normatīvajos aktos un Vienošanās izvirzītajām prasībām, Aģentūra Līguma 10.1.punktā noteiktajā kārtībā informē Atbalsta pretendentu par noslēguma pārskata apstiprināšanu.
	8. Ja noslēguma pārskats neatbilst Pieteikumam un Līgumā, MK noteikumos Nr.692, Metodikā, Iekšējos noteikumos, citos saistošajos normatīvajos aktos un Vienošanās izvirzītajām prasībām, Aģentūra Līguma 10.1.punktā noteiktajā kārtībā informē Atbalsta pretendentu par noslēguma pārskata noraidīšanu.
5. **Atbalsta piešķiršanas un tā izmaksas kārtība**
	1. Pēc noslēguma pārskata apstiprināšanas Aģentūra 10 (desmit) darbdienu laikā izvērtē Atbalsta pretendenta atbilstību MK noteikumu Nr.692 prasībām, *de minimis* atbalsta saņemšanas nosacījumiem un Aģentūras izstrādātajiem atbalsta sniegšanas kritērijiem un pieņem lēmumu par atbalsta piešķiršanu, atbalsta piešķiršanu ar nosacījumu vai Atbalsta pretendenta noraidīšanu.
	2. Aģentūra 10 (desmit) darbdienu laikā pēc lēmuma par atbalsta piešķiršanu vai atzinuma par lēmumā minēto nosacījumu izpildes veic atbalsta finansējuma izmaksu Atbalsta pretendentam uz noslēguma pārskatā norādīto Aatbalsta pretendenta bankas kontu.
	3. Ja pret Atbalsta pretendenta atbildīgajām personām saistībā ar Līguma izpildi tiesībaizsardzības iestādes ir uzsākušas resorisko pārbaudi vai kriminālprocesu, Aģentūra atliek atbalsta izmaksu, līdz tiek pieņemts lēmums attiecīgi par resoriskās pārbaudes vai kriminālprocesa izbeigšanu, bet ne ilgāk kā līdz 2020.gada 30.decembrim. Ja resoriskā pārbaude netiek izbeigta vai lēmums par kriminālprocesa izbeigšanu nav pieņemts un stājies spēkā līdz 2020.gada 30.decembrim vai ir stājies spēkā notiesājošs spriedums saistībā ar pakalpojuma izpildi, Aģentūra atbalstu nesniedz.
6. **Neatbilstoši veikto izdevumu atmaksa**
	1. Ja Aģentūra Līguma izpildes ietvaros ir konstatējusi Neatbilstoši veiktus izdevumus, tā:
		1. pieņem lēmumu par Neatbilstoši veikto izdevumu atgūšanu no Atbalsta pretendenta un 3 (trīs) darbdienu laikā to kopā ar pieprasījumu atmaksāt Neatbilstoši veiktos izdevumus nosūta Atbalsta pretendentam;
		2. Neatbilstoši veiktos izdevumus atgūst tiesvedības ceļā normatīvajos aktos noteiktajā kārtībā, ja Atbalsta pretendents 10 (desmit) darbdienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.
7. **Līguma grozījumi**
	1. Grozījumus Līgumā, tai skaitā Pieteikumā, var veikt tikai Pusēm savstarpēji vienojoties, izņemot Līguma 8.2., 8.4. un 8.5.punktā minētajos gadījumos.
	2. Iekšējos noteikumus un Aģentūras mājaslapā publicēto noslēguma pārskata formu Aģentūra ir tiesīga grozīt bez saskaņošanas ar Atbalsta pretendentu un tā piekrišanas. Aktuālā noslēguma pārskata forma ir pieejama Aģentūras tīmekļvietnē www.liaa.gov.lv.
	3. Līguma grozījumi noformējami rakstveidā un stājas spēkā, kad Atbalsta pretendents un Aģentūra tos ir parakstījuši, izņemot Līguma 8.2., 8.4. un 8.5.punktā minētajos gadījumos. Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Līguma grozījumi, kas neuzliek Atbalsta pretendentam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta pretendentam.
	5. Rakstisks paziņojums par izmaiņām pamatdatos (kontaktinformācija, tai skaitā pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
8. **Dokumentu glabāšana**
	1. Atbalsta pretendents glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz 10 (desmit) gadus, skaitot no lēmuma par atbalsta piešķiršanu pieņemšanas dienas.
	2. Puses visu informāciju, kas saistīta ar *de minimis* atbalsta piešķiršanu, glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.
9. **Informācijas apmaiņa un Atbalsta pretendenta kontaktpersona**
	1. Jebkura Pusēm saistošas informācijas apmaiņa saistībā ar Līgumu ir veicama rakstveidā tikai uz Līgumā norādītajām adresēm vai šādām e-pasta adresēm:
		1. Aģentūras e-pasta adrese – liaa@liaa.gov.lv;
		2. Atbalsta pretendenta e-pasta adrese –
	2. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā trīs darbdienu laikā attiecīgais dokuments tiek nosūtīts Līguma 10.1.punktā noteiktajā kārtībā. Informācija, kas nav nosūtīta Līguma 10.1.punktā noteiktajā kārtībā, nav saistoša otrai Pusei.
	3. Paziņojumi, kas nosūtīti no Līguma 10.1.1. un 10.1.2.punktā minētajām elektroniskajām adresēm uz Līguma 10.1.1. un 10.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
	4. Atbalsta pretendenta kontaktpersona ir \_\_\_\_\_\_\_\_\_\_\_\_\_\_\_\_\_\_\_\_, tel.nr. \_\_\_\_\_\_\_\_\_\_\_\_\_\_\_\_\_\_\_\_, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
10. **Līguma darbības termiņš un Līguma izbeigšana**
	1. Līgums stājas spēkā pēc tā parakstīšanas un ir spēkā līdz Līgumā noteikto saistību pilnīgai izpildei.
	2. Aģentūra var vienpusēji izbeigt Līgumu, par to nekavējoties rakstiski informējot Atbalsta pretendentu, ja:
		1. Atbalsta pretendents kļuvis par neatbilstošu kritērijiem, kas noteikti normatīvajos aktos par ES fondu vadību un īstenošanu vai Iekšējos noteikumos;
		2. Atbalsta pretendents nepilda Līguma noteikumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā specifiskā atbalsta mērķa, tā iznākuma radītāju vai rezultāta rādītāju sasniegšanu;
		3. Atbalsta pretendents apzināti ir sniedzis Aģentūrai vai ES fondu uzraudzībā un vadībā iesaistītajām iestādēm nepatiesu informāciju;
		4. Atbalsta pretendenta Pieteikumā ietvertie apliecinājumi ir kļuvuši nepatiesi;
		5. Aģentūrai nav pieejams Līguma 3.5.punktā noteiktais finansējums vai Vienošanās ir izbeigta;
		6. Pieteikumā/noslēguma pārskatā norādīto atbalstāmo darbību rezultāti (auditējamās vērtības) noslēguma pārskata iesniegšanas dienā nav Atbalsta pretendenta īpašumā;
		7. normatīvajos aktos paredzētajos gadījumos.
	3. Atbalsta pretendents ir tiesīgs vienpusēji izbeigt Līgumu, par to nekavējoties rakstiski informējot Aģentūru, atmaksājot saņemto atbalsta finansējumu. Līgums uzskatāms par izbeigtu tad, kad Aģentūrai tiek pilnā apmērā atmaksāts Līguma ietvaros saņemtais atbalsta finansējums.
	4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai pa faksu.
11. **Pušu atbildība**
	1. Par Līguma noteikumu daļēju vai pilnīgu nepildīšanu Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
	2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
	3. Aģentūra neatbild par zaudējumiem, kas nodarīti trešajai personai Atbalsta pretendenta darbības vai bezdarbības rezultātā, neveic to atlīdzību, kā arī nepalielina atbalsta apjomu un neveic kompensācijas samaksu par kaitējumu, kas nodarīts Atbalsta pretendenta darbības vai bezdarbības rezultātā.
12. **Piemērojamās tiesības un strīdu izšķiršana**
	1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
	3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
13. **Citi noteikumi**
	1. Līgums ir sastādīts uz 9 (deviņām) lapām latviešu valodā.
14. **Pušu rekvizīti un paraksti**

|  |  |
| --- | --- |
| Aģentūra**Latvijas Investīciju un attīstības aģentūra**Pērses iela 2, Rīga, LV-1442PVN LV 90001739473 VK Rīgas norēķinu centrsValsts kase TRELLV22Konts LV61TREL2120045034000Tālr.: +371 67039400Fakss: +371 67039401E-pasts: liaa@liaa.gov.lv**Aģentūras vārdā:**Direktora p.i. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. Jaunzeme20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ | **Atbalsta pretendents****Adrese** **Reģ. nr.** **E-pasts:** **Atbalsta pretendenta vārdā:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_ |

Pielikums

Apliecinājums

Apliecinu, ka uz noslēguma pārskata iesniegšanas brīdi:

* + 1. atbalsta pretendents atbilst sīkā (mikro), mazā vai vidējā komersanta statusam saskaņā ar Komisijas 2014.gada 17.jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu 1.pielikumā noteikto uzņēmuma definīciju;
		2. uz atbalsta pretendentu neattiecas Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 23.pantā noteiktie projektu iesniedzēju izslēgšanas noteikumi;
		3. atbalsta pretendent pasākuma ietvaros nav sniedzis nepatiesu informāciju vai tīši maldinājis LIAA vai citu Eiropas Savienības fondu administrējošu iestādi saistībā ar Eiropas Savienības fondu līdzfinansēto projektu īstenošanu;
		4. atbalsta pretendents nav saņēmis vai neparedz saņemt finansējumu par tām pašām attiecināmajām izmaksām citu pasākumu ietvaros no vietējiem, reģionālajiem, valsts vai Eiropas Savienības līdzekļiem.

**Atbalsta pretendents**

**Adrese**

**Reģ. nr.**

**E-pasts:**

**Atbalsta pretendenta vārdā:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_